பங்கஜ் சிங் (அரசியல்வாதி)

பங்கஜ் சிங் (Pankaj Singh)(பிறப்பு: டிசம்பர் 12, 1978) என்பவர் இந்திய அரசியல்வாதி மற்றும் உத்தரப்பிரதேச சட்டமன்ற உறுப்பினர் ஆவார்.

அரசியல் 
பங்கஜ் 2002 முதல் அரசியலில் தீவிரமாக பணியாற்றி வருகிறார். இவர்நொய்டாவின் சட்டமன்ற உறுப்பினர் ஆவார். உத்தரப்பிரதேச சட்டமன்றத்திற்கு மார்ச் 2017 அன்று, நடைபெற்ற தேர்தலில்  நொய்டா சட்டமன்றத் தொகுதியில் போட்டியிட்டு வெற்றி பெற்றார். இவர் உத்தரப்பிரதேச மாநிலத்தில் பாஜகவின் துணைத் தலைவராக உள்ளார். இவர் இந்தியாவின் தற்போதைய பாதுகாப்பு அமைச்சராக இருக்கும் ராஜ்நாத் சிங்கின் மூத்த மகன் ஆவார்.

பங்கஜ் சிங் 2022 உத்தரப்பிரதேச சட்டமன்றத் தேர்தலில் மீண்டும் நொய்டா தொகுதியில் போட்டியிட்டு வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டுள்ளார்.

இளமை மற்றும் கல்வி 
தாக்கூர் பங்கஜ் சிங் 2001-ல் அமிட்டி நொய்டாவில் வணிக மேலாண்மை முதுநிலைப் பட்டம் பெற்றார்., முன்னதாக 1996-ல் இலக்னோவின் மகாநகர் ஆண்கள் இடைநிலைக் கல்லூரியில் மேல்நிலை கல்வியினை முடித்தார். பின்னர் 1999-ல் தயால் சிங் கல்லூரியில் இளம் வணிகவியல் பட்டப்படிப்பில் சேர்ந்தார்.

குடும்ப வாழ்க்கை 
தாக்கூர் பங்கஜ் சிங், இந்தியத் துப்பாக்கி சுடும் வீராங்கனையான சுஷ்மா சிங்கை நவம்பர் 2004-ல் மணந்தார். இவர் நாராயண் சிங் ராணாவின் மகள் மற்றும் ஜஸ்பால் ராணாவின் சகோதரி ஆவார். இவர்களுக்கு ஆர்யா வீர் என்ற மகனும் தியா என்ற மகளும் உள்ளனர்.

மேற்கோள்கள்

வெளி இணைப்புகள் 
 

வாழும் நபர்கள்
1978 பிறப்புகள்
உத்தரப் பிரதேச சட்டமன்ற உறுப்பினர்கள்